**ПРОЕКТ НА ДОГОВОР**

**№ ............/................................**

Днес, .................... в гр. София, на основание чл. 79, ал. 1, т. 3, б. „в“ и чл. 112 от Закона за обществените поръчки и Решение № ……………./………16 г. за избор на Изпълнител, във връзка с проведената процедура за възлагане на обществена поръчка с предмет: „Създаване и внедряване чрез надграждане на информационен продукт за електронно регистриране на трудови договори по чл.114а, ал.1 от Кодекса на труда“,открита с Решение № ………………../………………..16 г., с уникален номер на поръчката в Регистъра на АОП \_\_\_\_\_\_\_\_\_\_\_\_\_\_\_\_ между

**Изпълнителна агенция “Главна инспекция по труда”**, със седалище и адрес: гр. София, бул. “Княз Александър Дондуков” № 3, представлявана от Георги Димитров Милчин - Ръководител на проект BG05M9OP001-3.004 „ОПТИМИЗАЦИЯ И ИНОВАЦИИ В ИА ГИТ“ по Оперативна програма „Развитие на човешките ресурси”, в качеството му на възложител, съгласно Заповед № З-0682/11.07.2016 г. и Севдалина Жечкова Вичева, счетоводител на проект BG05M9OP001-3.004 „ОПТИМИЗАЦИЯ И ИНОВАЦИИ В ИА ГИТ“ по Оперативна програма „Развитие на човешките ресурси”, наричани по-долу за краткост "ВЪЗЛОЖИТЕЛ" от една страна

и

**\_\_\_\_\_\_\_\_\_\_\_\_\_\_\_\_\_\_\_**, със седалище и адрес на управление: \_\_\_\_\_\_\_\_\_\_\_\_\_\_\_\_\_\_\_\_\_, представлявано от \_\_\_\_\_\_\_\_\_\_\_\_\_\_\_\_\_, наричано за краткост ИЗПЪЛНИТЕЛ, от друга страна,

**се сключи настоящият договор за следното:**

**І. ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да създаде и внедри чрез надграждане на информационен продукт за електронно регистриране на трудови договори по чл.114а, ал.1 от Кодекса на труда“, и да отвори продукта към правоимащите потребители, при запазване на сегашните функционалности, съгласно Техническата спецификация на ВЪЗЛОЖИТЕЛЯ - Приложение № 1 към договора и Техническото предложение на ИЗПЪЛНИТЕЛЯ – Приложение № 2 към договора.

**Чл. 1.2.** Договорът се финансира със средства по Оперативна програма "Развитие на човешките ресурси 2014 - 2020" във връзка с реализирането на проект BG05M9OP001-3.004 „Оптимизация и иновации в ИА ГИТ”.

# ІІ. СРОК НА ИЗПЪЛНЕНИЕ НА ДОГОВОРА

**Чл. 2.** Договора влиза в сила от датата на неговото подписване и е със срок на изпълнение до ………………………………………. г.

**III. ПРИЕМАНЕ НА ИЗВЪРШЕНАТА РАБОТА**

**Чл. З.** Приемането на извършената работа се удостоверява с приемо-предавателен протокол, подписан от ВЪЗЛОЖИТЕЛЯ и ИЗПЪЛНИТЕЛЯ.

**IV. ЦЕНА И НАЧИН НА ПЛАЩАНЕ**

**Чл. 4.** За изпълнение на задачите по договора ВЪЗЛОЖИТЕЛЯТ ще заплати на ИЗПЪЛНИТЕЛЯ обща сума в размер на ………………………………………. Лева (……………………………) без ДДС. Цената е крайна и включва всички разходи на ИЗПЪЛНИТЕЛЯ.

**Чл. 5.** Сумата по чл. 4 се изплаща, както следва:

/1/ Плащане на сумата в срок от 20 дни от подписване на протокол за окончателно приемане на системата и издаване на фактура;

/2/ Цената по чл. 4 е максимална и не подлежи на увеличение при каквито и да е условия.

/3/ В съдържанието на фактурата следва да бъде посочен текста, че плащането се извършва по проект BG05M9OP001-3.004 „Оптимизация и иновации в ИА ГИТ”, както и номерът и датата на настоящия договор.

**Чл. б.** Всички плащания се извършват в лева след издаване на данъчни фактури на ВЪЗЛОЖИТЕЛЯ, по банкова сметка, посочена от ИЗПЪЛНИТЕЛЯ:

Банка:

IBAN:

BIC:

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 7.** ВЪЗЛОЖИТЕЛЯТ има право:

/1/ Да получи договорената работа, в уговорения срок, пълно, точно и качествено, съгласно условията на настоящия договор и обществената поръчка.

/2/ Да приеме работите в срока по чл. 2, и по реда на чл. З.

/3/ Да спре изпълнението на договора в случаите, когато получените резултати не отговарят на изискванията на ВЪЗЛОЖИТЕЛЯ и могат да осуетят постигането на крайния резултат. В петдневен срок ИЗПЪЛНИТЕЛЯТ е длъжен да предложи мерки за отстраняване на недостатъците, като уведоми за това ВЪЗЛОЖИТЕЛЯ. В случай, че ИЗПЪЛНИТЕЛЯТ не изпълни задължението си и не вземе необходимите мерки, ВЪЗЛОЖИТЕЛЯТ може да развали едностранно договора.

/4/ При некачествено /непълно или неточно/ изпълнение на възложената работа, да иска поправяне в посочен от него срок, без допълнително заплащане.

/5/ Да се откаже от окончателното изпълнение на договора и да изиска компенсиране на извършените разходи, ако ИЗПЪЛНИТЕЛЯТ закъснее с изпълнението повече от 10 календарни дни от срока по чл. 2.

**Чл. 8.** ВЪЗЛОЖИТЕЛЯТ се задължава:

/1/Да осигури необходимата организация по приемането на работата по договора.

**VI.** **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.9.** ИЗПЪЛНИТЕЛЯТ има право:

/1/ Да получи възнаграждението по чл. 4.

/2/ Да получава съдействие от ВЪЗЛОЖИТЕЛЯ относно предоставянето на информация, необходима за изпълнението на договора.

**Чл.10.** ИЗПЪЛНИТЕЛЯТ е длъжен:

/1/ Да извърши качествено и в срок договорените работи, предмет на настоящия договор;

/2/ Да определи упълномощено лице, което да отговаря за изпълнението на настоящия договор и което да бъде на разположение на ВЪЗЛОЖИТЕЛЯ и за даване на информация и оказване на съдействие, както и за подписване на приемо-предавателните протоколи;

/3/ Да отстрани направените от ВЪЗЛОЖИТЕЛЯ забележки при приемането на работите;

/4/ Да осигури гаранционна поддръжка.

# VІІ. ОТГОВОРНОСТИ И НЕУСТОЙКИ

**Чл.11.** При неспазване на срока за плащане по чл. 5, ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0,02% от дължимата сума за всеки ден на забавата, но не повече от 10% от стойността на договора.

**Чл.12.** При неспазване на сроковете по чл.2, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,2% от сумата за закъснелия етап за всеки ден на забавата, но не повече от 10% от стойността на договора.

**Чл.13.** При непълно или некачествено изпълнение на договора ВЪЗЛОЖИТЕЛЯТ може да иска от ИЗПЪЛНИТЕЛЯ:

/1/ Съответното намаление на цената по договора;

/2/ Поправяне на работата в подходящ срок без заплащане.

**VIII. АВТОРСКИ ПРАВА И КОНФИДЕНЦИАЛНОСТ**

**Чл.14.**/1/ ВЪЗЛОЖИТЕЛЯТ придобива неограничено право на ползване на изработеното от ИЗПЪЛНИТЕЛЯ програмно осигуряване.

/2/ Не се допуска извършването на каквато и да е техническа намеса по отношение работата на програмното осигуряване /включително промяна или модификация на програмния код, структурата на базата данни/ от ВЪЗЛОЖИТЕЛЯ или трети страни, без писмено съгласие на ИЗПЪЛНИТЕЛЯ.

**Чл.15.** /1/ ИЗПЪЛНИТЕЛЯТ гарантира конфиденциалността на документацията, информацията, знанията и опита, получени в процеса на изпълнение на предмета на договора и взема всички необходими мерки за неразгласяване на документацията, информацията, знанията и опита или запознаването на трети лица с тях.

/2/ ИЗПЪЛНИТЕЛЯТ не може да запазва копия от подобни документи, данни и софтуер и не може да ги използва за различни от договора цели без предварително писмено съгласие на ВЪЗЛОЖИТЕЛЯ.

**Чл.16.** Страните се задължават да не разгласяват на трети лица, станалите им известни в процеса на работа, методи, софтуерни продукти, ноу-хау и други, без взаимно съгласие и уведомление.

**Чл.17.** Ограниченията за разкриване на конфиденциална информация не се разпространяват върху тази част от информацията, която:

/1/ е била вече известна на получаващата страна към момента на разкриването и според настоящия договор, ако този факт може да се установи документално;

/2/ е била общо достъпна на обществото към момента на разкриването й;

/3/ е разработена независимо от получаващата страна и това може да се установи документално;

/4/ се изисква по закон да бъде разкрита.

**IX. ГАРАНЦИОННА ПОДДРЪЖКА**

**Чл. 18.** /1/.ИЗПЪЛНИТЕЛЯТ поема гаранционната поддръжка на приложението за срок от 1 (една) година, считано от датата на внедряване в реална експлоатация;

/2/ ИЗПЪЛНИТЕЛЯТ се задължава да извършва гаранционната поддръжка съгласно Техническата спецификация на ВЪЗЛОЖИТЕЛЯ - Приложение № 1 и Техническото предложение на ИЗПЪЛНИТЕЛЯ – Приложение № 2 към договора.

**X. ПРЕКРАТЯВАНЕ НА ДОГОВОРА:**

**Чл. 19.** Настоящият договор се прекратява:

а) по взаимно съгласие, изразено в писмен вид;

б) при виновно неизпълнение на задълженията на една от страните по договора с 20 /двадесет/ дни писмено предизвестие от изправната до неизправната страна;

в) при констатирани нередности или конфликт на интереси с изпращане на едностранно писмено предизвестие от Възложителя до Изпълнителя;

г) когато са настъпили съществени промени във финансирането на обществената поръчка, предмет на договора, извън правомощията на Възложителя, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата;

д) с изтичане на срока по договора по чл. 2;

е) при настъпване на обективна невъзможност за изпълнение на възложената работа;

ж) ВЪЗЛОЖИТЕЛЯТ може да прекрати договора едностранно с едномесечно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на Изпълнителя и одобрени от ВЪЗЛОЖИТЕЛЯ дейности по изпълнение на договора;

з) по реда на чл. 118 от Закона за обществените поръчки;

и) ВЪЗЛОЖИТЕЛЯТ може да прекрати договора без предизвестие, когато Изпълнителят:

- забави изпълнението на някое от задълженията си по договора с повече от 5 работни дни;

- не отстрани в разумен срок, определен от ВЪЗЛОЖИТЕЛЯ, констатирани недостатъци;

- не изпълни точно някое от задълженията си по договора;

- използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

- бъде обявен в несъстоятелност или когато е в производство по несъстоятелност или ликвидация.

**XI. ГАРАНЦИЯ ЗА ИЗПЪЛНЕНИЕ. ОТГОВОРНОСТ И САНКЦИИ**

**Чл. 20.** Най-късно към датата на сключване на договора **Изпълнителят** представя на **Възложителя** гаранция за изпълнение на договора – парична сума или банкова гаранция, или застраховка, която обезпечава изпълнението чрез покритие на отговорността на изпълнителя в размер на 5 (пет) % от цената по чл. 4, по банкова сметка на Изпълнителна агенция „Главна инспекция по труда“ в УНИКРЕДИТ БУЛБАНК, КЛОН БАТЕНБЕРГ, IBAN BG76UNCR9660 3319 827610, BIC UNCRBGSF;

**Чл. 21.** Страните по този договор се съгласяват, че представената от **Изпълнителя** гаранция за изпълнение ще бъде задържана от **Възложителя** при лошо изпълнение на договора.

**Чл. 22.** **Възложителят** освобождава гаранцията за изпълнение, представляваща …………………………….. (……………………………….) лева в срок от 30 (тридесет) дни след изтичането на гаранционната поддръжка на приложението.

**Чл. 23.** **Възложителят** задържа гаранцията за изпълнение, когато **Изпълнителят** забави изпълнението на предмета на договора с повече от 10 (десет) работни дни, след предвидения в офертата.

**Чл. 24.** **Възложителят** има право да усвои сумата от гаранцията, без това да го лишава от правото да търси обезщетение за претърпени вреди.

**XII. НЕПРЕОДОЛИМА СИЛА**

**Чл. 25.** В случай, че някоя от страните не може да изпълни задълженията си по този договор поради непредвидено или непредотвратимо събитие от извънреден характер, възникнало след сключване на договора, тя е длъжна в 3-дневен срок писмено да уведоми другата страна за това. Това уведомление следва да бъде потвърдено от Българската търговско-промишлена палата (БТПП), в противен случай страната не може да се позове на непреодолима сила.

**Чл. 26.** Докато трае непреодолимата сила, изпълнението на задълженията и свързаните с тях насрещни задължения се спира и срокът на договора се удължава с времето, през което е била налице непреодолимата сила.

**Чл. 27.** Когато непреодолимата сила продължи повече от 30 (тридесет) дни, всяка от страните може да поиска договорът да бъде прекратен без да дължи неустойка.

**XIII. КОНФИДЕНЦИАЛНОСТ**

**Чл. 28.** Всички данни, сведения и факти, свързани със сключването и изпълнението на този договор, ще се третират от страните като конфиденциална информация, доколкото в законодателството не се изисква регистрирането или публикуването на дадена информация.

**Чл. 29.** **Изпълнителят** няма право без предварителното писмено съгласие на Възложителя да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

**XIV. ОТГОВОРНОСТ**

**Чл. 30. Възложителят** не носи отговорност за вреди, понесени от служителите или имуществото на **Изпълнителя** по време на изпълнение на договора или като последица от него. ВЪЗЛОЖИТЕЛЯТ не дължи обезщетения или допълнителни плащания извън предвидените по договора, свързани с подобни вреди.

**Чл. 31. Изпълнителят** поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него. ВЪЗЛОЖИТЕЛЯТ не носи отговорност, произтичащата от искове или жалби вследствие нарушение на нормативни изисквания от страна на **Изпълнителя**, неговите служители или лица, подчинени на неговите служители, или в резултат на нарушение на правата на трето лице.

**XV. КОНФЛИКТ НА ИНТЕРЕСИ**

**Чл. 32. ИЗПЪЛНИТЕЛЯТ** не предприема каквито и да са дейности, които могат да го поставят в хипотеза на конфликт на интереси. При наличие на такъв риск ИЗПЪЛНИТЕЛЯТ предприема всички необходими мерки за избягване на конфликт на интереси и уведомява незабавно **Възложителя** относно обстоятелство, което предизвиква или може да предизвика подобен конфликт.

**Чл. 33.** Конфликт на интереси е налице, когато безпристрастното и обективно упражняване на функциите по договора на което и да е лице е опорочено поради причини, свързани със семейството, емоционалния живот, политическата или националната принадлежност, икономически интереси или всякакъв друг общ интерес, който то има с друго лице, съгласно чл. 57 от Регламент (ЕС, ЕВРАТОМ) № 966/2012 на Европейския парламент и на Съвета относно финансовите правила, приложими за общия бюджет на Съюза и за отмяна на Регламент (EO, Евратом) №1605/2002 на Съвета.

**XVI. ПРОВЕРКИ И ОДИТ ОТ ОРГАНИТЕ НА ОБЩНОСТТА**

**Чл. 34. ИЗПЪЛНИТЕЛЯТ** се задължава да разреши на Европейската комисия, Европейската служба за борба с измамите и Европейската сметна палата да проверяват чрез изследване на документите или чрез инспекции на място изпълнението на договора и да осъществяват пълен одит, ако е необходимо, на счетоводните документи, сметките и всякакви други документи, които имат отношение към финансирането на проекта.

**Чл. 35.** Освен това, **ИЗПЪЛНИТЕЛЯТ** се задължава да разрешава на Службата за борба с измамите да осъществява проверки и инспекции на място в съответствие с процедурите, предвидени в правото на Европейския съюз или европейското законодателство за защита на финансовите интереси на Европейските общности срещу измама и други нарушения.

**Чл. 36.** За тази цел **ИЗПЪЛНИТЕЛЯТ** се задължава да дава достъп на Европейската комисия, Европейската служба за борба с измамите и Европейската сметна палата до персонала или агентите си на обектите си и на местата, в които се изпълнява договора, вкл. и до информационната си система, както и до всички документи и база-данни, касаещи техническото и финансово управление на проекта и да предприема всички необходими стъпки за улесняване на тяхната работа. Достъпът за агентите на Европейската комисия, Европейската служба за борба с измамите и Европейската сметна палата се предоставя на базата на поверителността по отношение на трети страни, без това да накърнява задълженията по публичното право, предмет на което са те. Документите трябва да бъдат лесно достъпни и подредени така, че да улесняват изследването им и **ИЗПЪЛНИТЕЛЯ** трябва да информира **ВЪЗЛОЖИТЕЛЯ** за точното им местоположение.

**Чл. 37. ИЗПЪЛНИТЕЛЯТ** гарантира, че правата на Европейската комисия, Европейската служба за борба с измамите и Европейската сметна палата да осъществяват одити и проверки ще се прилагат при същите условия и според същите правила, изложени тук, и по отношение на всеки подизпълнител или друга страна, възползваща се от средствата от ЕС.

**Чл. 38.** Цялата документация по проекта се съхранява или под формата на оригинали, или в заверени версии верни с оригинала, на общоприети носители на данни. Съхранението се извършва в съответствие с изискванията на Закона за счетоводството като счетоводната система и документация са налични до изтичане на сроковете за съхранение на документацията, указани в чл.140 от Регламент (ЕС) № 1303/2013.

**XVII. ДРУГИ УСЛОВИЯ:**

**Чл. 39.** Място на изпълнение:

/1/ Разработката на допълнителните подсистеми ще бъде извършена в офисите на ИЗПЪЛНИТЕЛЯ.

/2/ Анализът, внедряването на подсистемите и тестването ще бъде извършено в сградата на Изпълнителна агенция „Главна инспекция по труда", гр. София, бул. Княз Александър Дондуков, №3.

**Чл. 40.** Настоящият договор влиза в сила за страните от датата на неговото подписване.

**Чл. 41.** Всички съобщения, уведомления и цялата кореспонденция между страните се извършва в писмена форма. Писмената форма включва и кореспонденция през служебни e-mail адреси на упълномощените лица по договора.

**Чл. 42.** Изменения и допълнения към договора могат да се правят само по взаимно съгласие в писмена форма. Те стават неразделна част от договора след подписването им от страните.

**Чл. 43.** Възникналите в хода на изпълнението на този договор спорове по отношение на тълкуването, действието и изпълнението на договора се решават чрез преки преговори и отстъпки. При непостигане на съгласието спорът по настоящия договор се решава по общия ред от съда в съответствие с действащото законодателство.

**Чл. 44.** Мястото на изпълнение на дейностите по договора е гр. София.

**Чл. 45.** За всички неуредени в настоящия договор въпроси се прилагат разпоредбите на българското законодателство.

ВЪЗЛОЖИТЕЛЯТ определя за лице за контакти по договора:

ИЗПЪЛНИТЕЛЯТ определя за лице за контакти договора:

**ВЪЗЛОЖИТЕЛ:** **ИЗПЪЛНИТЕЛ:**